Francesco Algarotti
Store norske leksikon,Språk og litteratur,Litteratur i verden,Europa,Italias litteratur,Italias litteratur på 1700-tallet
Francesco Algarotti var en italiensk forfatter og kunstskjønner. Han var aktet av opplysningsfilosofene for sine omfattende kunnskaper og elegante presentasjoner av nye ideer.
Algarotti bodde utenlands det meste av sitt liv, blant annet ni år i Tyskland, hvor han bistod kurfyrst August 3 av Sachsen med innkjøp av italienske kunstverker til Dresden-galleriet, og hvor Fredrik den store gjorde ham til greve og kammerherre. Algarottis skrifter spenner over et utall av emner, fra musikk, maleri og arkitektur til fysikk og krigføring. Hans mest berømte verk er Il Newtonianismo per le dame (1737, Newton utlagt for damene) og Viaggi di Russia (1739, Reiser i Russland). Utvalgte verk Il Newtonianismo per le dame (1737)  Viaggi di Russia (1739)  Il Congresso di Citera (1768)   Les mer i Store norske leksikon Italias litteratur litteratur opplysningstiden humaniora